
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1394 


15 Νοεμβρίου 2000 


ΑΠΟΦΑΣΕΙ Σ 

Αριθ. 2/66739/0022 

Οδοιπορικά έξοδα και λοιπά έξοδα του Πυροσβεστικού 
προσωπικού Πυροσβεστικού Σώματος. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ-ΔΗΜΟΣΙΑΣΤΑΞΗΣ 

Έχοντας υπόψη: 

1. Τις διατάξεις: 

1.1. Των άρθρων 1 καιθτου Ν. 617/1977 (Α' 166) "περί 
επεκτάσεωςτωνδιατάξεωντου Ν.Δ. 334/1969 (Α'224) πε¬ 
ρί των οδοιπορικών εξόδων του Στρατιωτικού προσωπι¬ 
κού και επί του προσωπικού των Σωμάτων Χωροφυλακής, 
Αστυνομίας Πόλεων και Πυροσβεστικού και άλλων τινών 
διατάξεων". 

1.2. Της παραγράφου 3 άρθρου 22του Ν. 2362/1995 (Α' 
247) "περί Δημοσίου Λογιστικού, Ελέγχου των δαπανών 
του Κράτους και άλλες διατάξεις". 

1.3. Του Ν. 2685/1999 (Α'35) "Κάλυψη δαπανών μετακι- 
νουμένων υπαλλήλων εντός και εκτός Επικράτειας και άλ¬ 
λες διατάξεις". 

1.4. Του Π.Δ. 174/83 (Α' 68) "Κανονισμός Πυροσβεστι¬ 
κής Ακαδημίας". 

1.5. Του άρθρου 10 Π.Δ. 8/1991 και άρθρου 1 Π.Δ. 
123/1992 όπως κωδικοποιήθηκαν με τις διατάξεις Π.Δ. 
210/1992 (Α' 99) "Κωδικοποίηση διατάξεων Προεδρικών 
Διαταγμάτων του Κανονισμού Εσωτερικής Υπηρεσίας 
του Πυροσβεστικού Σώματος", όπως συμπληρώθηκε και 
ισχύει. 

1.6. Του Π.Δ. 200/1993 (Α' 75) "Περί οδοιπορικών εξό¬ 
δων εσωτερικού του Στρατιωτικού προσωπικού Ενόπλων 
Δυνάμεων. 

1.7. Του Κεφαλαίου Β'του Π.Δ. 170/1996 (Α' 131) "Κανο¬ 
νισμός κατάταξης δοκίμων Πυροσβεστών και μεταθέσε¬ 
ων του Πυροσβεστικού προσωπικού του Πυροσβεστικού 
Σώματος", όπως τροποποιήθηκε και ισχύει. 

2. Την αριθμ.1039386/441/Α0006/21.4.00 (ΦΕΚ 571/Β/ 
21.4.00), περί ανάθεσης αρμοδιοτήτων στους Υφυπουρ¬ 
γούς Οικονομικών. 

3. Το γεγονός ότι απάτην εφαρμογή των διατάξεων της 
παρούσας απόφασης θα προκληθεί ετήσια οικονομική 
επιβάρυνση σε βάρος του Κρατικού προϋπολογισμού, για 
το οικονομικό έτος 2000 και κάθε επόμενο έτος, ύψους 
59.000.000 δρχ. που θα καλυφθεί από την πίστωση υπό 
Κ.Α.Ε. 0721 και 0722 του Ε.Φ. 43-120 του προϋπολογι¬ 


σμού Υπουργείου Δημόσιας Τάξης-Αρχηγείου Πυροσβε¬ 
στικού Σώματος, αποφασίζουμε: 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 
Άρθρο 1 

Έκταση εφαρμογής 

1. Οι διατάξεις της παρούσας απόφασης αφορούν τα 
οδοιπορικά έξοδα και τις συναφείς αποζημιώσεις του Πυ¬ 
ροσβεστικού προσωπικού του Πυροσβεστικού Σώματος, 
που μετακινείται στο εσωτερικό της χώρας με πρωτοβου¬ 
λία της Υπηρεσίας. 

2. Ως έδρα νοείται η πόλη στην οποία λειτουργεί η Υπη¬ 
ρεσία όπου υπηρετεί ο μετακινούμενος, ανεξάρτητα αν 
διαμένει σε άλλη πόλη και αυτή λαμβάνεται ως αφετηρία 
για τη μετακίνησή του. 

Ως πόλη θεωρείται το οικιστικό σύνολο που περιλαμβά¬ 
νει όχι μόνο την ομώνυμη πόλη αλλά και τους συνεχόμε¬ 
νους οικισμούς και προάστια, ανεξάρτητα αν είναι Δήμοι 
ή Κοινότητες, εφόσον συνδέονται μεταξύ τους με αστικό 
συγκοινωνιακό δίκτυο. 

Άρθρο 2 

Κατηγορίες οδοιπορικών εξόδων 

Τα οδοιπορικά έξοδα διακρίνονται, ανάλογα με τις πε¬ 
ριπτώσεις μετακίνησης, στις εξής κατηγορίες: 

α. Οδοιπορικά έξοδα εκτέλεσης υπηρεσίας. 

β. Οδοιπορικά έξοδα μετάθεσης. 

ΚΕΦΑΛΑΙΟ Β' 

ΟΔΟΙΠΟΡΙΚΑ ΕΞΟΔΑ ΕΚΤΕΛΕΣΗΣ ΥΠΗΡΕΣΙΑΣ 
Άρθρο 3 

Προϋποθέσεις δικαιολόγησης οδοιπορικών 

1. Τα οδοιπορικά έξοδα εκτέλεσης υπηρεσίας συνίστα- 
νται: 

1.1. Στην ημερήσια αποζημίωση εκτός έδρας. 

1.2. Στις δαπάνες διανυκτέρευσης. 

1.3. Στις δαπάνες μετακίνησης που είναι: το αντίτιμο των 
εισιτηρίων των συγκοινωνιακών μέσων που καταβάλλουν 
οι μετακινούμενοι όταν μεταβαίνουν για εκτέλεση υπηρε¬ 
σίας εκτός έδρας τους. Στα έξοδα μετακίνησης περιλαμ¬ 
βάνεται και η δαπάνη χιλιομετρικής αποζημίωσης, όταν 
επιτρέπεται η χρήση ιδιωτικού αυτοκινήτου κατά τις με¬ 
τακινήσεις ή μισθωμένου αυτοκινήτου, στη δαπάνη διο¬ 
δίων για κίνηση στο Εθνικό οδικό δίκτυο, καθώς και ο ναύ- 

λος αυτοκινήτου σε περίπτωση μετακίνησης με θαλάσσιο 
μέσο μεταφοράς. 

1.4. Στις μικροδαπάνες ταξιδιού. 

2. Για τη δικαιολόγηση οδοιπορικών εξόδων από τους 
μετακινούμενους για εκτέλεση υπηρεσίας, πρέπει να συ¬ 
ντρέχουν οι προϋποθέσεις του άρθρου 7 του Π.Δ. 
200/1993 (Α'75). (απόσταση μεγαλύτερη των 15 χιλιομέ¬ 
τρων - μη εξυπηρέτηση από αστική συγκοινωνία κ.λ.π.) 

3. Για να χαρακτηριστεί μία περιοχή ότι υπάγεται στην 
τέως Διοίκηση Πρωτεύουσας και στην περιοχή Θεσσαλο¬ 
νίκης ή ότι εξυπηρετείται με αστική συγκοινωνία, ως και 
για τον προσδιορισμό της χιλιομετρικής απόστασης λαμ- 
βάνονται υπόψη τα στοιχεία και οι πίνακες, που παρέχο¬ 
νται από τις αρμόδιες υπηρεσίες των Υπουργείων Μετα¬ 
φορών και Επικοινωνιών και Εμπορικής Ναυτιλίας. 

Άρθρο 4 

Αποφάσεις έγκρισης ή εντολές μετακινήσεων Πυρο¬ 
σβεστικού προσωπικού 

1. Αρμόδιοι για την έκδοση αποφάσεων έγκρισης ημε¬ 
ρών εκτέλεσης υπηρεσίας εκτός έδρας με δικαίωμα λή¬ 
ψης ημερήσιας αποζημίωσης κ.λ.π. εξόδων, είτε μέσα 
στην περιοχή της Υπηρεσίας του μετακινούμενου είτε 
εκτός ορίων αυτής, για το Πυροσβεστικό προσωπικό εί¬ 
ναι: 

1.1. Ο Γενικός Γραμματέας Υ.Δ.Τ. για τον Αρχηγό. 

1.2.0 Αρχηγός για τους Υπαρχηγούς. 

1.3. Ο Υπαρχηγός αρμόδιος για θέματα διοικητικής 
υποστήριξης των Υπηρεσιών του Σώματος για όλο το Πυ¬ 
ροσβεστικό προσωπικό. 

1.4. Ο Διευθυντής Αρχηγείου Πυροσβεστικού Σώματος 
(Α.Π.Σ.) για το Πυροσβεστικό προσωπικό που υπηρετεί 
στο Αρχηγείο. 

1.5. Οι Διοικητές Περιφερειακών Διοικήσεων Πυροσβε¬ 
στικών Υπηρεσιών (Π .Δ. Π.Υ.) για τους Διοικητές των Διοι¬ 
κήσεων Πυροσβεστικών Υπηρεσιών Νομού και για το Πυ¬ 
ροσβεστικό προσωπικό των γραφείων της Περιφερεια¬ 
κής Διοίκησής τους. 

1.6. Οι Διοικητές των Διοικήσεων Πυροσβεστικών Υπη¬ 
ρεσιών (Π.Υ.) Νομού για τους Διοικητές των υπ’ αυτών 
Υπηρεσιών και για το προσωπικό των γραφείων της Υπη¬ 
ρεσίας τους. 

1.7. Οι Διοικητές των Διοικήσεων Πυροσβεστικής Υπη¬ 
ρεσίας για όλο το προσωπικό της Υπηρεσίας τους. 

1.8. Οι Διοικητές των Πυροσβεστικών Υπηρεσιών για 
όλο το προσωπικό της Υπηρεσίας τους και των υπαγομέ- 
νων σ’ αυτές Πυροσβεστικών Κλιμακίων. 

1.9. Οι Διοικητές ή Προϊστάμενοιτων παρακάτω Υπηρε¬ 
σιών για το προσωπικό της Υπηρεσίας τους: 

1.9.1. Της Πυροσβεστικής Ακαδημίας. 

1.9.2. Των Ειδικών Μονάδων Αντιμετώπισης Καταστρο¬ 
φών (Ε.Μ.Α.Κ.). 

1.9.3. Της Γενικής Αποθήκης Υλικού Πυροσβεστικού 
Σώματος (Γ.Α.Υ.Π.Σ.). 

1.9.4. Του Συντονιστικού Επιχειρησιακού Κέντρου Υπη¬ 
ρεσιών Πυρ/κού Σώματος (Σ.Ε.Κ.Υ.Π.Σ.). 

1.9.5. Του Πυροσβεστικού Συνεργείου Αθηνών. 

1.9.6. Της Διαχείρισης Χρηματικού Πυρ/κού Σώματος. 

1.9.7. Του Επικουρικού Ταμείου Υπαλλήλων Πυρ/κού 
Σώματος. 

1.9.8. Του Ταμείου Αρωγής Υπαλλήλων Πυρ/κού Σώμα¬ 
τος. 

1.9.9. Υπηρεσία Εναέριων μέσων. 

1.9.10. Δ/νση αντιμετώπισης εγκλημάτων εμπρησμού. 

2. Με τις παραπάνω αποφάσεις, οι οποίες εκδίδονται 
πριν από την ημερομηνία αναχώρησης του μετακινουμέ- 


νου, προσδιορίζεται η ημερομηνία μετακίνησης, ο αριθ¬ 
μός των ημερών εκτός έδρας, η αιτία, ο τόπος και το μέσο 
μετακίνησης. Σε περιπτώσεις επείγουσας μετακίνησης με 
προφορική εντολή, παρέχεται γραπτή έγκριση η οποία θα 
περιλαμβάνει όλες τις μετακινήσεις του μήνα και θα εκδί- 
δεται εντός του πρώτου δεκαημέρου του επόμενου μήνα. 

Άρθρο 5 

Αριθμός ημερών εκτός έδρας 

1. Ως ημέρα εκτός έδρας θεωρείται κάθε ημέρα μετακί¬ 
νησης του υπαλλήλου από την έδρα του για εκτέλεση 
υπηρεσίας, ανεξάρτητα αν διανυκτερεύει ή επιστρέφει 
αυθημερόν. 

2. Το ανώτατο όριο ημερών εκτός έδρας κατά μήνα, για 
το οποίο μπορεί να δικαιολογηθεί αποζημίωση στο μετα¬ 
κινούμενο για εκτέλεση υπηρεσίας Πυροσβεστικό προ¬ 
σωπικό καθορίζεται ως ακολούθως: 

2.1. Ο Αρχηγός και οι Υπαρχηγοί μέχρι δεκαπέντε (15) 
ημέρες. 

2.2. Ο Διευθυντής Α.Π.Σ., οι Διοικητές Π.Δ.Π.Υ., ο Διοι¬ 
κητής της Πυροσβεστικής Ακαδημίας, οι Διοικητές των 
Διοικήσεων Π.Υ. Νομών, οι Διοικητές των Διοικήσεων Πυ¬ 
ροσβεστικής Υπηρεσίας Πόλεως και οι Διοικητές των 
Ε.Μ.Α.Κ. μέχρι δέκα τέσσερις (14) ημέρες τη θερινή πε¬ 
ρίοδο Ιουνίου, Ιουλίου, Αυγούστου και Σεπτεμβρίου και 
μέχρι οκτώ (8) ημέρες τους λοιπούς μήνες. 

2.3. Λοιποί Αξιωματικοί, Πυρονόμοι, Υπαξιωματικοί και 
Πυροσβέστες μέχρι δέκα (10) ημέρες τη θερινή περίοδο 
Ιουνίου, Ιουλίου, Αυγούστου και Σεπτεμβρίου και μέχρι 
επτά (7) ημέρες για τους λοιπούς μήνες. 

2.4. Οι Υπασπιστές του Αρχηγού και Υπαρχηγών, μέχρι 
τις ημέρες που δικαιούνται ο Αρχηγός και οι Υπαρχηγοί, 
αντίστοιχα. 

2.5. Οι οδηγοί αυτοκινήτων Αξιωματικών μέχρι τις ημέ¬ 
ρες που δικαιούνται οι μεταφερόμενοι Αξιωματικοί. 

2.6. Το προσωπικό που μετακινείται για τεχνικές επιθε¬ 
ωρήσεις και επισκευές μηχανικού και τηλεπικοινωνιακού 
υλικού της Υπηρεσίας μέχρι δέκα (10) ημέρες. 

3. Κατά τον υπολογισμό των προβλεπομένων κατ’ ανώ¬ 
τατο όριο ημερών το μήνα, δεν λαμβάνονται υπόψη οι 
ημέρες εκτός έδρας παραμονής για: 

3.1. Αποσπάσεις. 

3.2. Συμμετοχή σε Επιτροπές και Συμβούλια. 

3.3. Παραπομπή σε Υγειονομικές ή άλλες Επιτροπές ή 
γενικά για ιατρικές εξετάσεις. 

3.4. Είσοδο σε Νοσοκομείο μόνο για τις ημέρες ταξιδι¬ 
ού και επάνοδο του μετακινηθέντα στη θέση του 

3.5. Εμφάνιση σε Δικαστήρια, Ανακριτικές Αρχές ή Ανα- 
κριτικά Συμβούλια ως μάρτυρες ή κατηγορούμενοι για 
υπόθεση που έχει σχέση με την Υπηρεσία. 

3.6. Συμμετοχή σε εξετάσεις ή διαγωνισμούς ή σε αθλη¬ 
τικούς ή άλλους αγώνες που γίνονται με πρωτοβουλίατης 
Υπηρεσίας, πληντων εισιτηρίων εξετάσεων στις παραγω¬ 
γικές Σχολές. 

3.7. Συμμετοχή σε συσκέψεις ή σεμινάρια στην έδρα 
προϊστάμενης Αρχής, για ενημέρωση σε υπηρεσιακά θέ¬ 
ματα ή λήψη διαταγών. 

3.8. Προσωρινή μετακίνηση στην έδρα της προϊσταμέ- 
νης Αρχής, επειδή ενεργείται σε βάρος του μετακινούμε¬ 
νου ποινική ή διοικητική εξέταση. 

Σε περίπτωση καταδίκης ή επιβολής πειθαρχικής ποι¬ 
νής, δικαιολογείται μόνο η δαπάνη εισιτηρίων. 

3.9. Εμφάνιση σε Σχολές ή Κέντρα εκπαίδευσης ή με¬ 
τεκπαίδευσης, για εκπαίδευση ή ακρόαση μαθημάτων. 

3.10. Για τις μετακινήσεις οδηγών των υπηρεσιακών αυ- 

τοκινήτων των προαναφερθεισών περιπτώσεων της πα¬ 
ραγράφου αυτής. 

4. Το ανώτατο όριο ημερών εκτός έδρας για το οποίο 
μπορεί να δικαιολογηθεί αποζημίωση για Αξιωματικούς 
που εκπαιδεύονται στη Σχολή Εθνικής Άμυνας (ΣΕΘΑ) και 
στην Ανώτερα Σχολή Πολέμου (ΑΣΠ), είναι πενήντα (50) 
ημέρες, συνολικά, καθ’ όλη τη διάρκεια της εκπαιδευτι¬ 
κής περιόδου. Για τους εκπαιδευόμενους σε άλλες σχο¬ 
λές διάρκειας μικρότερης του ενός έτους το ανώτατο 
όριο ημερών εκτός έδρας για το οποίο μπορεί να δικαιο¬ 
λογηθεί αποζημίωση είναι τριάντα έξι(36) ημέρες. 

5. Κατ’ εξαίρεση, ύστερα από αιτιολογημένες και ιε¬ 
ραρχικά υποβαλλόμενες προτάσεις στη Διεύθυνση Οικο¬ 
νομικού του Αρχηγείου Πυροσβεστικού Σώματος, είναι 
δυνατή η έγκριση ημερών εκτέλεσης υπηρεσίας εκτός 
έδρας, με δικαίωμα αποζημίωσης, πλέον των καθοριζο- 
μένων στην παράγραφο 2 του παρόντος άρθρου ανωτά- 
των ορίων. 

Τη σχετική απόφαση έγκρισης παρέχει: 

5.1. Ο Γενικός Γραμματέας του Υπουργείου Δημόσιας 
Τάξης για τον Αρχηγό. 

5.2.0 Αρχηγός για τους Υπαρχηγούς. 

5.3. Ο Υπαρχηγός, αρμόδιος για θέματα διοικητικής 
υποστήριξης, για όλο το λοιπό προσωπικό. 

Άρθρο 6 

Μετακινήσεις για τις οποίες δικαιολογούνται οδοιπορι¬ 
κά έξοδα εκτέλεσης υπηρεσίας 

Οδοιπορικά έξοδα εκτέλεσης υπηρεσίες δικαιολογού¬ 
νται στις παρακάτω περιπτώσεις: 

1. Για εκτέλεση οποιοσδήποτε υπηρεσίας. 

2. Για απόσπαση για χρονικό διάστημα μέχρι έξι (6) μή¬ 
νες ως εξής: 

2.1. Τα έξοδα μετακίνησης. 

2.2. Ημερήσια αποζημίωση για όλες τις ημέρες από¬ 
σπασης το δε ύψος αυτής ορίζεται στα δύο τρίτα (2/3) της 
ισχύουσας ολόκληρης. 

2.3. Αν μετά την απόσπαση ακολουθήσει τοποθέτηση, 
δικαιολογούνται οδοιπορικά έξοδα μετάθεσης. 

2.4. Οι αποσπώμενοι που μετακινούνται από τον τόπο 
της απόσπασής τους για εκτέλεση υπηρεσίας, δεν δικαι¬ 
ούνται άλλη ημερήσια αποζημίωση και δαπάνες διανυ- 
κτέρευσης για το χρόνο που καταβάλλεται η αποζημίωση 
λόγω απόσπασης. 

2.5. Τα οδοιπορικά έξοδα λόγω απόσπασης δεν δικαι¬ 
ούνται οι αποσπώμενοι με αίτησή τους. 

3. Γ ια εκπαίδευση μόνογιατιςημέρεςταξιδιούπληντων 
δοκίμων των παραγωγικών Σχολών της Πυρ/κής Ακαδη¬ 
μίας. 

4. Για εκπαιδευτικά ταξίδια. 

5. Για είσοδο σε Νοσοκομείο ή άλλη νοσηλευτική μονά¬ 
δα και επάνοδο στην Υπηρεσία που ανήκει ο υπάλληλος, 
μόνο για τις ημέρες του ταξιδιού. 

6. Για παραπομπές σε υγειονομικές και λοιπές επιτρο¬ 
πές ή γενικά για ιατρικές εξετάσεις. 

7. Γ ια συμμετοχή σε διαγωνισμούς ή εξετάσεις γενικά ή 
αθλητικούς και λοιπούς αγώνες που γίνονται με πρωτο¬ 
βουλία της Υπηρεσίας, πλην των εισιτηρίων εξετάσεων 
στις Παραγωγικές Σχολές. 

8. Γ ια συμμετοχή σε συσκέψεις ή σεμινάρια στην έδρα 
προϊσταμένης αρχής, για ενημέρωση σε υπηρεσιακά θέ¬ 
ματα ή λήψη διαταγών. 

9. Για συμμετοχή σε Επιτροπές και Συμβούλια. 

10. Για εμφάνιση ενώπιον οποιουδήποτε ποινικού δικα¬ 
στηρίου ή ανακριτικής αρχής ή ανακριτικού ή πειθαρχι¬ 
κού Συμβουλίου, μαρτύρων και κατηγορουμένων. Οι τε¬ 


λευταίοι δικαιούνται πλήρη οδοιπορικά έξοδα, μόνο σε 
περίπτωση αθώωσης ή απαλλαγής, ενώ σε περίπτωση κα¬ 
ταδίκης, δικαιολογούν μόνο την δαπάνη εισιτηρίων. 

11. Για τη μετακίνηση από την έδρα τους μέχρι την πό¬ 
λη από την οποία αναχωρούν για το εξωτερικό και αντί¬ 
στροφα των υπαλλήλων που αποστέλλονται στο εξωτερι¬ 
κό για ειδική αποστολή ή εκτέλεση υπηρεσίας ή εκπαί¬ 
δευση, για χρονικό διάστημα μέχρι δώδεκα (12) μηνών. 

12. Γιατη μετάβαση στην περιοχή, όπου τοποθετούνται 
οι αποφυλακιζόμενοι υπάλληλοι. 

13. Για ανάκληση από κανονική άδεια ή διακοπή αναρ- 
ρωτικής άδειας με πρωτοβουλία της Υπηρεσίας, από τον 
τόπο διαμονής στο εσωτερικό, μέχρι τον τόπο παρουσία¬ 
σης και τυχόν επιστροφής στον τόπο που θα διανυθεί το 
υπόλοιπο της άδειας, μόνο για τις ημέρες ταξιδιού. 

14. Το Πυροσβεστικό προσωπικό που μετακινείται 
εκτός έδρας για εκτέλεση υπηρεσίας που ανάγεται στην 
αρμοδιότητα άλλων Υπουργείων, Αρχών ή φορέων κατό¬ 
πιν αιτήματος του δικαιούται οδοιπορικών εξόδων σε βά¬ 
ρος του προϋπολογισμού αυτών που για λογαριασμό 
τους διατάχθηκεη μετακίνηση. 

15. Οιεξερχόμενοιαπότη Σχολή Πυροσβεστώντης Πυ¬ 
ροσβεστικής Ακαδημίας Πυροσβέστες δικαιούνται οδοι¬ 
πορικά έξοδα εκτέλεσης υπηρεσίας καθώς και δαπάνες 
μεταφοράς αποσκευών μέχρι εκατό (100) κιλά, (άρθρο 1 
Ν.Δ. 558/70). Τις δαπάνες αυτές δικαιούνται μέχριτοντό- 
πο της Υπηρεσίας στην οποία οριστικά τοποθετούνται. 

16. Οι απολυόμενοι Πυροσβεστικοί υπάλληλοι μετά την 
εκπλήρωση της κατά νόμο αναληφθείσας εθελούσιας 
υποχρέωσης, καθώς και οι συμπληρώσαντεςτα2/3 αυτής 
(άρθρο 6 Ν. 1339/1983 Φ.Ε.Κ. 35 Α'), οι κρινόμενοι κατά 
νόμο ακατάλληλοι για περαιτέρω παραμονή, δικαιούνται 
οδοιπορικά έξοδα εκτέλεσης υπηρεσίας για τη μετάβαση 
στον τόπο της οριστικής διαμονής τους. Οιπροαναφερό- 
μενοι δικαιούνται και τη δαπάνη μεταφοράς αποσκευών 
μέχρι εκατό (100) κιλά. 

17. Οι εξερχόμενοι από Νοσοκομείο και οι παραπεμπό- 
μενοι στις Υγειονομικές Επιτροπές, που παίρνουν άδεια 
(όχι μακρά) δικαιούνται βασικά οδοιπορικά έξοδα εκτέλε¬ 
σης υπηρεσίας για τη μετακίνησή τους από τον τόπο που 
εδρεύει το Νοσοκομείο ή η Υγειονομική Επιτροπή, μέχρι 
τοντόποτης οριστικής τους Υπηρεσίας. Ανη αναρρωτική 
άδεια διανυθεί σε άλλο τόπο, αναγνωρίζεται μεν η σχετι¬ 
κή δαπάνη, η οποία όμως δεν μπορεί να είναι μεγαλύτερη 
από εκείνη που απαιτείται για μετακίνηση από την έδρα 
του Νοσοκομείου ή της Υγειονομικής Επιτροπής, στην 
Υπηρεσία τους. 

18. Οι ημέρες εκτός έδρας στις περιπτώσεις αναπλή- 
ρωσης Διοικητών ή Προϊσταμένων Υπηρεσιών, δεν θα 
υπερβαίνουν το σύνολο των δικαιούμενων ημερών θέσης 
και από τους δύο (αναπληρούμενος και αναπληρωτής) 
και με την προϋπόθεση ότι, οι δικαιολογούμενες ημέρες 
του αναπληρωτή τον ίδιο μήνα, δεν θα υπερβαίνουν τις 
ημέρες που δικαιούται ο αναπληρούμενος. 

Αναπληρωτές Διοικητών ή Προϊσταμένων Υπηρεσιών, 
που δικαιούνται μικρότερο αριθμό ημερών από τον ανα- 
πληρούμενο, δεν μπορούν να συμπληρώσουν το αριθμη¬ 
τικά μεγαλύτερο ανώτατο όριο ημερών αυτού, με υπηρε¬ 
σίες που εκτελούν μεταγενέστερα, τον ίδιο μήνα, στην ορ¬ 
γανική τους θέση. Το αυτό ισχύει και για τους οδηγούς 
αυτοκινήτων μεταφοράς των παραπάνω προσώπων κα¬ 
θώς και για τους συνοδούς και Υπασπιστές, όπου προ- 
βλέπονται. 

19. Οι μαθητές όλων των Σχολών της Πυροσβεστικής 
Ακαδημίας για τις εκπαιδευτικές τους εκδρομές, δικαιού¬ 
νται οδοιπορικά έξοδα εκτέλεσης υπηρεσίας. 

Άρθρο 7 

Τρόπος δικαιολόγησης οδοιπορικών εξόδων 

1. Τα οδοιπορικά έξοδα εκτέλεσης υπηρεσίας του με¬ 
τακινούμενου εκτός έδρας Πυροσβεστικού προσωπικού 
αναγνωρίζονται με τα εξής δικαιολογητικά: 

1.1. Ημερολογιακή κατάσταση, η οποία συντάσσεται σε 
τρία (3) αντίτυπα και υπογράφεται από τον ή τους δικαι¬ 
ούχους και θεωρείται από το Διοικητή ή Προϊστάμενο της 
Υπηρεσίας του δικαιούχου. Στην κατάσταση αυτή αναφέ- 
ρονται οι πραγματοποιηθείσες μετακινήσεις ήτοι: Η ημε¬ 
ρομηνία μετακίνησης, ο τόπος μετάβασης, η χιλιομετρική 
απόσταση, η διανυκτέρευση ή αυθημερόν επιστροφή, το 
μέσον μετακίνησης, η δαπάνη διοδίων, ο ναύλος φέρυ- 
μπώτ (ίθίτγ όοαΐ), καθώς και η συνολική δαπάνη. Σ'αυτή 
βεβαιώνεται από το Διοικητή ή Προϊστάμενο της Υπηρε¬ 
σίας: 

1.1.1. Η ακρίβεια όλων των αναφερομένων στην κατά¬ 
σταση στοιχείων. 

1.1.2. Ότι ο ή οι μετακινηθέντες δεν υπερέβησαν τις δι¬ 
καιούμενες ημέρες παραμονής εκτός έδρας κατά μήνα ή 
αν τις υπερέβησαν, ότι οι καθ’ υπέρβαση των δικαιουμέ- 
νων κατά μήνα, ημέρες εκτός έδρας, εγκρίθηκαν με από¬ 
φαση του αρμοδίου οργάνου, αναφέροντας τον αριθμό 
της απόφασης αυτής και την ημερομηνία έκδοσής της. 

1.2. Απόφαση έγκρισης της μετακίνησης, στην οποία θ’ 
αναγράφονται τα εξής: 

1.2.1. Ο βαθμός, αριθμός μητρώου και ονοματεπώνυμο 
του μετακινούμενου. 

1.2.2. Ο τόπος μετάβασης και το μέσο μετακίνησης. 

1.2.3. Η συγκεκριμένη αιτία μετακίνησης με συνοπτική 
περιγραφή των εργασιών που θα εκτελέσει. 

1.2.4.0 προϋπολογισμός και η πίστωση που θα βαρύνει 
η δαπάνη. 

1.2.5. Ο αριθμός των ημερών εκτός έδρας που δικαιού¬ 
ται ο μετακινούμενος το μήνα που πραγματοποιείται η με¬ 
τακίνηση και ο αριθμός των ημερών εκτός έδρας που 
πραγματοποιήθηκαν γι’ αυτόν τον ίδιο μήνα. 

Είναι δυνατόν οι αποφάσεις έγκρισης μετακίνησης να 
περιλαμβάνουν εντολή για περισσότερες της μιάς μετα¬ 
κινήσεις, όταν αυτές σχετίζονται μεταξύ τους. 

1.3. Πρωτότυπο Φύλλο Πορείας, πλην των μετακινου- 
μένων για επιχειρησιακή δράση (κατάσβεση πυρκαγιών, 
παροχή βοήθειας, περιπολίες, κ.λ.π.). 

1.4. Πρωτότυπες αποδείξεις καταβολής του αντιτίμου 
εισιτηρίου ή των ναύλων, ή απόκομμα του εισιτηρίου στο 
οποίο να αναγράφεταιτο ονοματεπώνυμο του δικαιούχου 
και η διαδρομή που κινήθηκε. 

1.5. Δελτίο παροχής υπηρεσιών ξενοδοχείου ή άλλου 
καταλύματος, πρωτότυπο και θεωρημένο από την αρμό¬ 
δια Δημόσια Οικονομική Υπηρεσία (Δ.Ο.Υ.) το οποίο θα 
πρέπει να είναι απαραίτητα ατομικό. Κατ’ εξαίρεση δύνα- 
ται να είναι και ομαδικό στην περίπτωση που οι δικαιούχοι 
ανήκουν στην αυτή υπηρεσία, διαμένουν στο ξενοδοχείο 
τις ίδιες ημερομηνίες και δικαιολογούν τον ίδιο αριθμό 
εκτός έδρας. Τ ο δελτίο παροχής υπηρεσιών θα πρέπει να 
περιλαμβάνει τα εξής στοιχεία: Τον τίτλο του ξενοδοχεί¬ 
ου - καταλύματος, ονοματεπώνυμο δικαιούχου, ημερομη¬ 
νίες διαμονής αναλυτικά π.χ. 21, 22 και 10-02-2000 και 
υπογραφή του ξενοδόχου. 

Εάν η κράτηση του ξενοδοχείου γίνει μέσω πρακτορεί¬ 
ου ή γραφείου ταξιδιών, τότε μαζί με το θεωρημένο δελ¬ 
τίο παροχής υπηρεσιών θα επισυνάπτεται και φωτοαντί¬ 
γραφο του σχετικού αποδεικτικού (νουοίΐθ ή ίαχ) προς το 
ξενοδοχείο από το γραφείο ταξιδιών. 

Σε περίπτωση διαμονής του υπαλλήλου σε κατάλυμα 


της υπηρεσίας, θα χορηγείται σχετική βεβαίωση από τον 
Διοικητή αυτής. 

Όταν η δαπάνη διανυκτέρευσης καταβάλλεται από άλ¬ 
λο φορέα απαιτείται οι μετακινούμενοι να ζητούν φωτοα¬ 
ντίγραφο του παραστατικού στοιχείου που εκδίδει το ξε¬ 
νοδοχείο στο όνομα του άλλου φορέα ή βεβαίωση του φο¬ 
ρέα ότι οι δαπάνες θα καταβληθούν από αυτόν. 

1.6. Γιατους μετακινούμενους με ιδιόκτητο μεταφορικό 
μέσο αυτώνήτωνσυζύγωντους, υπεύθυνη δήλωση, στην 
οποία θ’ αναφέρεται ο αριθμός κυκλοφορίας του αυτοκι¬ 
νήτου και ο αριθμός άδειας οδήγησης του ιδίου. Οι χιλιο¬ 
μετρικές αποστάσεις θα προκύπτουν από τους σχετικούς 
επίσημους πίνακες των αρμοδίων Υπηρεσιών. Η τιμή του 
λίτρου της κοινής η αμόλυβδης βενζίνης ή άλλου καυσί¬ 
μου θα προκύπτει από σχετική βεβαίωση του Διοικητή ή 
Προϊσταμένου της Υπηρεσίας που ενέκρινε τη μετακίνη¬ 
ση. 

2. Για τις παρακάτω περιπτώσεις, εκτός από τα προα- 
ναφερόμενα δικαιολογητικά, απαιτούνται και τα εξής κα¬ 
τά περίπτωση δικαιολογητικά: 

2.1. Για μετακίνηση προς είσοδο σε Νοσοκομείο, θεώ¬ 
ρηση στο φύλλο πορείας ή άλλο στοιχείο (αντίγραφο ει¬ 
σιτηρίου κ.τ.λ.) από το οποίο να προκύπτει η ημερομηνία 
εισόδου και εξόδου. 

2.2. Για εμφανίσεις σε οποιοδήποτε ποινικό Δικαστήριο 
ή Ανακριτική Αρχή κατηγορουμένων ή μαρτύρων, πρωτό¬ 
τυπο κλητήριο θέσπισμα ή κλήση με την ένδειξη ότι η κλή- 
τευση γίνεται σύμφωνα με τις διατάξεις του άρθρου 215 
παράγρ. 3 του ισχύοντα Κ.Π.Δ., όπου αυτό απαιτείται και 
βεβαίωση του Γραμματέα του Δικαστηρίου από την οποία 
να προκύπτει η εμφάνιση, η εξέταση, η ώρα περάτωσης 
αυτής και ότι η υπόθεση για την οποία κλητεύθηκε ο μάρ¬ 
τυρας ή κατηγορούμενος ανάγεται στο υπηρεσιακό κα¬ 
θήκον, σύμφωνα με την υπ'αριθ. 335/1978 Γνωμοδότηση 
του Νομικού Συμβουλίου του Κράτους. Η αθώωση, απαλ¬ 
λαγή ή καταδίκη αποδεικνύεται με αμετάκλητη απόφαση 
του Δικαστηρίου. Σε περίπτωση καταδίκης δικαιολογού¬ 
νται μόνο τα πραγματικά έξοδα μετάβασης και επιστρο¬ 
φής (εισιτήρια). 

2.3. Για εμφανίσεις σε Ανακριτικά Συμβούλια, κλήση 
Προέδρου του Συμβουλίου, βεβαίωση αυτού ή άλλο στοι¬ 
χείο από το οποίο να προκύπτει η εμφάνιση, εξέταση και 
ώρα περαίωσης αυτής, ως και η τελική απόφαση από την 
οποία να προκύπτει η μη επιβολή πειθαρχικής ποινής. 

Οι τιμωρούμενοι με οποιαδήποτε πειθαρχική ποινή δι¬ 
καιολογούν μόνο τα πραγματικά έξοδα μετάβασης και 
επιστροφής (εισιτήρια). 

2.4. Για συμμετοχή σε Συμβούλια, Επιτροπές, συσκέ¬ 
ψεις, εξετάσεις, διαγωνισμούς, αθλητικούς ή άλλους 
αγώνες με πρωτοβουλία της Υπηρεσίας βεβαίωση ή θεώ¬ 
ρηση στο φύλλο πορείας της αρμόδιας Υπηρεσίας από 
την οποία να προκύπτει η συμμετοχή και η χρονική διάρ¬ 
κεια. Στην περίπτωση αυτή περιλαμβάνονται και οι επιτη¬ 
ρητές σε εξετάσεις και διαγωνισμούς, ο αρχηγός της 
αποστολής, ο προπονητής της ομάδας, καθώς και κάθε 
άλλο μέλος της αποστολής. 

Βεβαίωση του οικείου συγκοινωνιακού μέσου, περί του 
ύψουςτηςτιμήςτου εισιτηρίου για τους μετακινούμενους 
σύμφωνα μετά αναφερόμενα στο άρθρο 9 παρ. 6 της πα¬ 
ρούσας. 

Άρθρο 8 

Ημερήσια αποζημίωση - Δαπάνες διανυκτέρευσης 

1. Το ύψος της ημερήσιας αποζημίωσης για εκτέλεση 
υπηρεσίας εκτός έδρας, καθώς και οι δαπάνες διανυκτέ- 

ρεύσης καθορίζονται με τον ισχύοντα εκάστοτε νόμο πε¬ 
ρί κάλυψης δαπανών μετακινούμενων υπαλλήλων εντός 
και εκτός Επικράτειας και αναπροσαρμόζονται με Από¬ 
φαση του Υπουργού των Οικονομικών. 

Η αποζημίωση αυτή δεν μπορεί να είναι μικρότερη ή με¬ 
γαλύτερη από το καθοριζόμενο κάθε φορά κατώτατο ή 
ανώτατο όριο αποζημίωσης των δημοσίων υπαλλήλων και 
στρατιωτικών, αντίστοιχα. 

2. Η ημερήσια αποζημίωση καταβάλλεται: 

Α. Ολόκληρη 

α.Όταν οι μετακινούμενοι διανυκτερεύουν σύμφωνα με 
τις προϋποθέσεις του άρθρου 7 του Π.Δ. 200/93(Α' 75). 

β. Όταν οι δαπάνες διανυκτέρευσης και μόνον αυτές 
καλύπτονται από το Δημόσιο ή Νομικά Πρόσωπα Δημοσί¬ 
ου Δικαίου ή Νομικά Πρόσωπα Ιδιωτικού Δικαίου. 

Β. Τοένα δεύτερο (1/2) της ημερήσιας αποζημίωσης σε 
περίπτωση που οι δαπάνες διανυκτέρευσης καλύπτονται 
από ημιδιατροφή. 

Γ. Το ένα τρίτο (1/3) της ημερήσιας αποζημίωσης: 

α. Για την ημέρα της επιστροφής μετά από διανυκτέ- 
ρευση σύμφωνα με τις προϋποθέσεις του άρθρου 7 του 
Π.Δ. 200/93(Α' 75). 

β. Οι μετακινούμενοι σε απόσταση άνω των δέκα πέντε 
(15) χιλιομέτρων και επιοτρέφοντες αυθημερόν στην 
έδρα τους. 

γ.Οι εκτελούντες υπηρεσία εκτός έδρας και επανερχό¬ 
μενοι εντόςτου αυτού υπηρεσιακού δώρου (αλλαγή βάρ¬ 
διας), ανεξάρτητα αν λήγει ημερολογιακά την επόμενη 
ημέρα. 

3. Σε περίπτωση που τη δαπάνη διανυκτέρευσης του με¬ 
τακινούμενου καλύπτει άλλος φορέας από αυτόν που 
ανήκει, δεν καταβάλλεται δαπάνη διανυκτέρευσης. 

Εάν το καταβαλλόμενο ποσό είναι μεγαλύτερο από το 
ανώτατο οριζόμενο στο σχετικό Νόμο, τότε δικαιολογεί¬ 
ται μέχρι το ανώτατο οριζόμενο. 

4. Οι ημέρες εκτός έδρας ταξιδιού καθορίζονται κατά 
ανώτατο όριο (για απλή μετάβαση ή επιστροφή) ανάλογα 
με το χρησιμοποιούμενο μέσω μετακίνησης, ως εξής: 

α. Με αεροπορικό μέσο δικαιολογείται αποζημίωση 
μιάς (1) ημέρας εκτός έδρας, ανεξάρτητα απότη χιλιομε¬ 
τρική απόσταση. 

β. Μεχερσαίο μέσο δικαιολογείται αποζημίωση μιάς (1) 
ημέρας εκτός έδρας, εφόσον η απόσταση είναι μέχρι τα 
οκτακόσια (800) χιλιόμετρα ή δύο (2) ημερών εκτός 
έδρας, για απόσταση μεγαλύτερη από αυτή. 

γ. Με θαλάσσιο μέσο δικαιολογείται αποζημίωση μιάς 
(1) ημέρας εκτός έδρας, εφόσον η απόσταση είναι μέχρι 
τα διακόσια (200) ναυτικά μίλια, ή δύο (2) ημερών εκτός 
έδρας, για απόσταση μεγαλύτερη από αυτή. 

δ. Σε περίπτωση χρησιμοποίησης στην ίδια διαδρομή 
χερσαίου και θαλάσσιου συγκοινωνιακού μέσου, οι ημέ¬ 
ρες εκτός έδρας υπολογίζονται χωριστά, κατά της δια¬ 
κρίσεις των προηγούμενων υποπαραγράφων (β) και (γ), 
με τον περιορισμό ότι για την δικαιολόγηση δύο (2) ημε¬ 
ρών εκτός έδρας, πρέπει η διανυθείσα μικτή διαδρομή να 
είναι αθροιστικά μεγαλύτερη από τα οκτακόσια χιλιόμε¬ 
τρα ή τα διακόσια (200) ναυτικά μίλια. 

Άρθρο 9 

Συγκοινωνιακά μέσα - Χρησιμοποιούμενες θέσεις 

1. Οι υπάλληλοι του Πυροσβεστικού Σώματος που με¬ 
τακινούνται στο εσωτερικό χρησιμοποιούντο συνήθη συ¬ 
γκοινωνιακά μέσα και δικαιούνται τις θέσεις, που κατά 
βαθμό ορίζουν οι διατάξεις άρθρου 4του Ν. 2685/1999 (Ά 
35) 


2. Οι μετακινούμενοι δικαιούνται να ταξιδεύουν σε θέση 
ανώτερη της δικαιούμενης εφόσον καταβάλλουν με δικά 
τους χρήματα τη διαφορά της τιμής του εισιτηρίου, μετα¬ 
ξύ της θέσης που δικαιούνται και της θέσης που επιλέ¬ 
γουν να ταξιδεύουν. 

3. Η εξ ολοκλήρου μίσθωση αυτοκινήτων ή η ναύλωση 
πλωτών μέσων επιτρέπεται, ύστερα από έγκριση της Δι¬ 
εύθυνσης Οικονομικού του Αρχηγείου Πυροσβεστικού 
Σώματος. Η έγκριση αυτή μπορεί να δοθεί και εκ των 
υστέρων στις εξής περιπτώσεις: 

3.1. Για μετακίνηση δύναμης προς αντιμετώπιση εκτά¬ 
κτων, επειγουσών και σοβαρών συμβάντων όπου δεν μπο¬ 
ρεί να πραγματοποιηθεί με υπηρεσιακό ή συγκοινωνιακό 
μέσο. 

3.2. Γ ια τη μεταφορά βαριά ασθενών ή τραυματιών 
ύστερα από ιατρική γνωμάτευση. 

3.3. Για τη μεταφορά υλικών που από τον αρμόδιο να 
εγκρίνει τη μετακίνηση κρίνεται αναγκαία. 

4. Οι Πυροσβεστικοί υπάλληλοι επιτρέπεται να χρησι¬ 
μοποιούν ιδιωτικής χρήσης επιβατικό αυτοκίνητο που 
ανήκει στους ιδίους ή σε σύζυγο, κατά τις μετακινήσεις 
τους για εκτέλεση υπηρεσίας, ύστερα από έγκριση του 
αρμοδίου οργάνου για την έκδοση της απόφασης μετακί¬ 
νησης. Την ευθύνη για τυχόν ατύχημα ή ζημία του αυτοκι¬ 
νήτου φέρει προσωπικά ο μετακινούμενος. Η χρησιμο¬ 
ποίηση ιδιωτικής χρήσης αυτοκινήτου επιτρέπεται στις 
εξής περιπτώσεις: 

4.1. Όταν δεν υπάρχουν μέσα συγκοινωνίας ή δεν διατί¬ 
θεται από την υπηρεσία υπηρεσιακό όχημα. 

4.2. Όταν εξυπηρετείται το ευρύτερο συμφέρον της 
υπηρεσίας κατά την κρίση των αρμοδίων για την έγκριση 
της μετακίνησης. 

4.3. Όταν μειώνεται ο χρόνος κίνησης και ο αριθμός 
ημερών εκτός έδρας κατά την κρίση των αρμοδίων για την 
έγκριση της μετακίνησης. 

5. Γ ια την κίνηση με ιδιωτικής χρήσης όχημα, δικαιολο¬ 
γείται αντί του αντιτίμου εισιτηρίού συνήθους συγκοινω¬ 
νιακού μέσου, ποσό ίσο με το δέκα πέντε εκατοστά (0,15) 
της τρέχουσας τιμής λίτρου απλής ή αμόλυβδης βενζίνης 
ή άλλου καυσίμου ανά διανυθέν χιλιόμετρο. Εάν κατά την 
κίνηση αυτή χρησιμοποιηθεί και πορθμείο, τότε η καλυ¬ 
πτόμενη με το πορθμείο διαδρομή αφαιρείται από τα δια- 
νυθέντα χιλιόμετρα, δικαιολογείται δε για αυτή ο ναύλος 
του οχήματος και αντίτιμο του εισιτηρίου του κινούμενου 
υπαλλήλου. Εάντο όχημα διέλθει από διόδια δικαιολογεί¬ 
ται και η δαπάνη αυτών. 

6. Αν από τους μετακινηθέντες χρησιμοποιήθηκε ιδιωτι¬ 
κής χρήσης αυτοκίνητο χωρίς την έγκριση του αρμοδίου 
που ενέκρινετην μετακίνηση, καταβάλλεται μόνο το αντί¬ 
τιμο του εισιτηρίου του φθηνότερου συγκοινωνιακού μέ¬ 
σου της αντίστοιχης διαδρομής. 

Άρθρο 10 

Μικροδαπάνες ταξιδιού 

1. Οι μικροδαπάνες ταξιδιού καθορίζονται σε ποσοστό, 
που υπολογίζεται επί του αντιτίμου των εισιτηρίων ως 
εξής: 

α. Σε ποσοστό 30% για τα θαλάσσια μέσα μεταφοράς. 

β. Σε ποσοστό 20% για τα χερσαία μέσα μεταφοράς. 

γ. Σε ποσοστό 10% για τα αεροπορικά μέσα μεταφο¬ 
ράς. 

2. Οιταξιδεύοντες δωρεάν ή με μειωμένη τιμή εισιτηρί¬ 
ου μετά μέσα συγκοινωνίας, δικαιούνται το ποσοστό δα¬ 
πανών, που υπολογίζεται ολόκληρο στην κανονική τιμή 
του εισιτηρίου. 

3. Δεν δικαιούνται μικροδαπανώνταξιδίου οι μετακινού¬ 
μενοι με υπηρεσιακό αυτοκίνητο. 

ΚΕΦΑΛΑΙΟ Γ 

ΟΔΟΙΠΟΡΙΚΑ ΕΞΟΔΑ ΜΕΤΑΘΕΣΗΣ 
Άρθρο 11 

Προϋποθέσεις δικαιολόγησης εξόδων μετάθεσης 

1. Το προσωπικό του Πυρ/κού Σώματος ως και τα μέλη 
των οικογενειώντου, δικαιολογεί σε βάρος του Δημοσίου, 
οδοιπορικά έξοδα μετάθεσης, δηλαδή μετακίνησης και 
εγκατάστασης με τις προϋποθέσεις που ορίζονται στις 
διατάξεις των άρθρων 3, 4, 5 και 6 Π.Δ. 200/93 (Α'75). 

2. Το οριζόμενο στην παρ. 6 του άρθρου 3 του Π.Δ. 
200/93 βασικό ποσό εξόδων μετακίνησης, στο ύψος που 
ισχύει, αναπροσαρμόζεται από 1-1-2000 κατά 2%. 

3. Ο συντελεστής χιλιομετρικής απόστασης καθορίζε¬ 
ται σε πέντε μονάδες για αποστάσεις μέχρι εκατό (100) χι¬ 
λιόμετρα, που προσαυξάνεται κατά: 

3.1. Μία (1) μονάδα ανά ΙΟΟαδα χιλιομέτρων, για απο¬ 
στάσεις από 101 μέχρι 600 χιλιόμετρα. 

3.2. Δύο (2) μονάδες ανά 10Οάδα χιλιομέτρων, για απο¬ 
στάσεις από 601 μέχρι 800 χιλιόμετρα. 

3.3. Τρεις (3) μονάδες ανά ΙΟΟάδα χιλιομέτρων, για 
αποστάσεις από 801 και άνω χιλιόμετρα. 

Σε περίπτωση που η μετακίνηση περιλαμβάνει και θα¬ 
λάσσια διαδρομή, ο παραπάνω συνολικά εξαγόμενος συ¬ 
ντελεστής, προσαυξάνεται κατά δύο (2) μονάδες, ανά 
ΙΟΟάδα χιλιομέτρων θαλάσσιας διαδρομής. Η ρύθμιση 
αυτή δεν αφορά τις θαλάσσιες διαδρομές που είναι κάτω 
των δέκα (10) ναυτικών μιλιών κι εξυπηρετούνται με τοπι¬ 
κά πορθμεία. 

Γιατον υπολογισμό του συντελεστή χιλιομετρικής από¬ 
στασης, τμήμα εκατοντάδας χιλιομέτρων λογίζεται ως 
ακέραιη εκατοντάδα. 

Άρθρο 12 

Περιπτώσεις μετακινήσεων που δικαιολογούν έξοδα 
μετάθεσης 

1. Πλήρη οδοιπορικά έξοδα μετάθεσης δικαιούνται: 

1.1. Οι μετατιθέμενοι ή τοποθετούμενοι με πρωτοβου¬ 
λία της Υπηρεσίας. 

1.2. Οι αποσπώμενοι για χρονικό διάστημα μεγαλύτερο 
των έξι (6) μηνών, πλην των αποσπασμένων με αίτησή 
τους. Η απόσπαση για χρονικό διάστημα μικρότερο των 
έξι (6) μηνών δεν δημιουργεί δικαίωμα λήψης οδοιπορι¬ 
κών εξόδων μετάθεσης, έστω κι αν αυτή τελικά παρατα- 
θεί πέραν των έξι (6) μηνών και μέχρι ένα ακόμη τρίμηνο. 
Απόσπαση για αόριστο χρόνο θεωρείται ότι είναι διάρκει¬ 
ας μικρότερης των έξι (6) μηνών. 

1.3. Οι εκπαιδεύομενοι ή μετεκπαιδεύομενοι σε Σχολές 
(όπως η σχολή μετεκπαίδευσης Πυρονόμων) ή Κέντρα εκ¬ 
παίδευσης του εσωτερικού, για χρονικό διάστημα μεγα¬ 
λύτερο των έξι (6) μηνών και προκειμένου για τη Σχολή 
Εθνικής Άμυνας, τις Σχολές Πολέμου και τις Σχολές Ξέ¬ 
νων Γλωσσών, για χρονικό διάστημα μεγαλύτερο των δώ¬ 
δεκα (12) μηνών. 

Στην περίπτωση που ο χρόνος φοίτησης στις παραπά¬ 
νω Σχολές, είναι μικρότερος των έξι (6) ή δώδεκα (12) μη¬ 
νών, αντίστοιχα και εφόσον ο υπάλληλος μετά τη λήξη της 
εκπαίδευσης, μετατεθεί σε Υπηρεσία διαφορετική από 
εκείνη που πρώτα υπηρετούσε, δικαιούται οδοιπορικά 
έξοδα μετάθεσης, από την παλαιό στη νέα Υπηρεσία. 

1.4. Οι επανερχόμενοι στην ενεργό υπηρεσία, μετά από 
ακύρωση των διοικητικών πράξεων αποστρατείας ή από¬ 


λυσης, δικαιούνται για τους ίδιους και τις οικογένειές 
τους, πλήρη οδοιπορικά έξοδα μετάθεσης, για την κίνηση 
από τοντόπο οριστικής διαμονής, μέχρι την περιοχή στην 
οποία τοποθετούνται μετά την ανάκληση. 

1.5. Οι ανακαλούμενοι από την εφεδρεία δικαιούνται για 
τους ίδιους και τις οικογένειές τους πλήρη οδοιπορικά 
έξοδα μετάθεσης για την κίνησή τους από τον τόπο ορι¬ 
στικής διαμονής, μέχρι την περιοχή, στην οποία τοποθε¬ 
τούνται και με την προϋπόθεση ότι η ανάκληση γίνεται για 
χρονικό διάστημα μεγαλύτερο των έξι (6) μηνών 

1.6. Λόγω αποστρατείας αυτεπάγγελτης ή μετά από αί¬ 
τηση με δικαίωμα σύνταξης, ή λόγω απόλυσης με δικαίω¬ 
μα σύνταξης, με την προϋπόθεση ότι η μετακίνηση στον 
τόπο της οριστικής διαμονής θα γίνει μέσα σε ένα έτος 
από την ημερομηνία εξόδου από το Σώμα. Οριστική θεω¬ 
ρείται η διαμονή που διαρκεί τουλάχιστον ένα έτος. 

2. Οδοιπορικά έξοδα μετάθεσης, μόνο για τα μέλη της 
οικογένειας, δικαιολογούνται στις ακόλουθες περιπτώ¬ 
σεις: 

2.1. Λόγω αποστολής τους στην ζώνη των μετόπισθεν, 
ένεκα γενικής ή μερικής επιστράτευσης ή εμπόλεμης κα¬ 
τάστασης, καθώς και για τη μετακίνησή τους μετά τη λή¬ 
ξη της επιστράτευσης ή της εμπόλεμης κατάστασης, 
στην περιοχή όπου υπηρετεί ο προστάτης. 

2.2. Λόγω θανάτου του προστάτη, με την προϋπόθεση 
ότι η μετακίνηση στον τόπο της οριστικής διαμονής, θα γί¬ 
νει μέσα σε ένα έτος από την ημερομηνία του θανάτου. 

2.3. Λόγω προαποστολής της οικογένειας στην περιοχή 
που μετακινείται ο προστάτης, με μετάθεση ή για εκπαί¬ 
δευση, ως και λόγω μετάκλησης αυτής, στην περιοχή που 
ήδη υπηρετεί, με την προϋπόθεση ότι η μετάκληση θα γί¬ 
νει μέσα σ'ένα έτος από τη μετακίνηση του προστάτη. 

3. Επιτρέπεται η τμηματική προαποστολή ή τμηματική 
μετάκληση μελών της οικογένειας, με την προϋπόθεση 
πάντα ότι αυτή θα πραγματοποιηθεί μέσα σε ένα έτος 
πριν ή μετά τη μετακίνηση του προστάτη. 

4. Αυτοί που λαμβάνουν μακρά αναρρωτική άδεια ή 
άδεια κύησης (τοκετού), προκειμένου περί γυναικών, δι¬ 
καιούνται για τους ίδιους και τις οικογένειές τους, μόνο 
οδοιπορικά έξοδα μετακίνησης, για τη μετάβασή τους σε 
μία μόνο περιοχή όπου θα επιλέξουν κατά τη διάρκεια της 
άδειας. 

Προϋπόθεση για την καταβολή των εξόδων αυτών, εί¬ 
ναι να πραγματοποιηθεί η μετακίνηση μέσα σε δύο (2) μή¬ 
νες το αργότερο, από την ημερομηνία κοινοποίησης 
στους ενδιαφερομένους των πράξεων, με τις οποίες τέ¬ 
θηκαν στις καταστάσεις αυτές και να υπολείπεται να δια- 
νυθεί τουλάχιστον, το 14 του χρόνου της άδειας, με εξαί¬ 
ρεση τις περιπτώσεις, που οι αρμόδιες Υγειονομικές Αρ¬ 
χές γνωματεύσουν, για την έκτακτη επιστροφή τους. 
Προαποστολή της οικογένειας, στον τόπο που διανύεται 
η άδεια, δεν δημιουργεί δικαίωμα λήψης γι’ αυτήν οδοι¬ 
πορικών εξόδων. 

5. Αυτοί που μετά την λήξη της μακράς αναρρωτικής 
άδειας, κρίνονται ικανοί για την ενεργό υπηρεσία, καθώς 
και οι γυναίκες Πυροσβέστριες, μετά τη λήξη της άδειας 
κύησης, δικαιούνται για τους ίδιους και τις οικογένειές 
τους οδοιπορικά έξοδα μετακίνησης, εφόσον τοποθετη¬ 
θούν στην ίδια περιοχή που υπηρετούσαν πριν από την 
αναρρωτική άδεια. Αν μετατεθούν σε διαφορετική περιο¬ 
χή δικαιούνται πλήρη οδοιπορικά έξοδα μετάθεσης. 

Τα έξοδα αυτά δεν μπορεί να είναι μεγαλύτερα από 
εκείνα, που θα εδικαιούντο, μετακινούμενοι από την πε¬ 
ριοχή που πρώτα υπηρετούσαν, μέχριτην περιοχή της νέ¬ 
ας τοποθέτησης. Αν μετατεθούν στην ίδια περιοχή που 
διάνυσαν την άδεια, δικαιούνται μόνο έξοδα εγκατάστα- 

σης. Το φύλλο πορείας, σε όλες τις περιπτώσεις θα χο¬ 
ρηγείται από την Υπηρεσία του τόπου διάνυσης της αναρ- 
ρωτικής άδειας. 

6. Όσοι μετά τη λήξη της μακράς αναρρωτικής άδειας 
κρίνονται ανίκανοι και αποστρατεύονται, δικαιούνται για 
τους ίδιους και τις οικογένειες τους, οδοιπορικά έξοδα 
για την κίνηση, από τον τόπο που διανύθηκε η άδεια, μέ¬ 
χρι τον τόπο της οριστικής διαμονής, ανάλογα με εκείνα 
που καθορίζονται, κατά περίπτωση, στην ανωτέρω παρά¬ 
γραφο 5. 

7. Σε περίπτωση χορήγησης δεύτερης ή και τρίτης μα¬ 
κράς αναρρωτικής άδειας , σε συνέχεια της πρώτης, δεν 
δημιουργείται δικαίωμα λήψης οδοιπορικών εξόδων με¬ 
τακίνησης, έστω και αν ο τόπος που διανύθηκε αυτή, είναι 
διαφορετικός από εκείνον της πρώτης άδειας. 

Για την κίνηση προς την έδρα της Υγειονομικής Αρχής 
κι επάνοδο στον ίδιο τόπο, που θα διανυθεί η δεύτερη 
άδεια, δικαιολογούνται οδοιπορικά έξοδα εκτέλεσης 
υπηρεσίας. 

8. Αυτοί που τίθενται σε διαθεσιμότητα δικαιούνται 
οδοιπορικά έξοδα μετακίνησης για τους ίδιους και τις οι- 
κογένειές τους, προκειμένου να μεταβούν στον τόπο που 
θα διανυθεί αυτή, με την προϋπόθεση ότι ο τόπος αυτός 
αποτελεί επιλογή της Υπηρεσίας. Αν μετά τη λήξη της δια¬ 
θεσιμότητας, μετατεθούν σε νέα περιοχή δικαιούνται για 
τους ίδιους και τις οικογένειές τους, πλήρη έξοδα μετά¬ 
θεσης. Τα έξοδα αυτά δεν μπορεί να είναι μεγαλύτερα 
από εκείνα που θα εδικαιούντο, μετακινούμενοι από την 
περιοχή που πρώτα υπηρετούσαν, μέχρι την περιοχή της 
νέας τοποθέτησης. 

9. Σύζυγος μετατιθέμενου Πυροσβέστη ή Πυροσβέ- 
στριας, που τον/την ακολουθεί στη νέα θέση και είναι 
υπάλληλος του Δημοσίου ή Ν.Π.Δ.Δ. ή Τράπεζας ή Δημό¬ 
σιας Επιχείρησης ή Δημόσιας Εκμετάλλευσης ή παραχω- 
ρηθείσας εκμετάλλευσης, περιλαμβάνεται στα δικαιολο¬ 
γούμενα μέλη της οικογένειας αυτού, μόνο στην περί¬ 
πτωση που δεν δικαιούται οδοιπορικά έξοδα σε βάρος 
της Υπηρεσίας του/της. 

10. Όταν και οι δύο σύζυγοι είναι Πυροσβέστες και με¬ 
τατίθενται ταυτόχρονα στην ίδια περιοχή, δικαιολογού¬ 
νται οδοιπορικά έξοδα μετάθεσης εγγάμου μόνο από τον 
Πυροσβέστη που φέρει μεγαλύτερο βαθμό. Στα μέλη της 
μετακινούμενης οικογένειας αυτού περιλαμβάνονται ο 
άλλος σύζυγος, ως και τα μέλη της πατρικής οικογένειάς 
του μη δικαιουμένου οδοιπορικά έξοδα Πυροσβέστη. 

Εάν οι ανωτέρω προέρχονται από διαφορετικές περιο¬ 
χές και δεν συνοικούσαν πριν τη μετάθεση δικαιολογού¬ 
νται οδοιπορικά έξοδα μετάθεσης εγγάμου μόνο απο τον 
Πυροσβέστη, που συνοικούσε μετά μέλη της οικογένειας 
και διατηρούσε την οικοσκευή. Ο άλλος σύζυγος δικαιο¬ 
λογεί έξοδα μετάθεσης χωρίς οικογένεια και χωρίς έξοδα 
εγκατάστασης. 

Εάν μετατεθούν σε διαφορετικές περιοχές δικαιολο¬ 
γούνται οδοιπορικά έξοδα μετάθεσης εγγάμου μόνον 
από αυτόν που κινείται μετά μέλη της οικογένειας και την 
οικοσκευή. Ο άλλος σύζυγος δικαιολογεί έξοδα μετάθε¬ 
σης χωρίς οικογένεια. 

11. Τα οδοιπορικά έξοδα μετάθεσης Πυροσβέστη με οι¬ 
κογένεια που μετακινείται, κατά τις διατάξεις του παρό¬ 
ντος άρθρου χωριστά, λόγω προαποστολής ή μετάκλη¬ 
σης αυτής δεν μπορεί να υπερβαίνουν τα καθοριζόμενα 
για ταυτόχρονη μετακίνησή τους δικαιούμενα έξοδα 
όπως αυτά υπολογίζονται για την κίνηση από την περιοχή 
στην οποία υπηρετεί ο μετατιθέμενος. 

12. Στις περιπτώσεις κίνησης μόνο της οικογένειας, 
σύμφωνα με τις παραγράφους 2.1 και 2.2 του παρόντος 


άρθρου το σύνολο του συντελεστή μελών της οικογένει¬ 
ας μειώνεται κατά μία (1) μονάδα, οι δε λοιποί συντελε¬ 
στές βαθμού και χιλιομετρικής απόστασης, υπολογίζο¬ 
νται στο ακέραιο. 

13. Αν στα μέλη της οικογένειας περιλαμβάνονται μα¬ 
θητές Σχολείων Στοιχειώδους ή Μέσης και Τεχνικής Εκ¬ 
παίδευσης απαιτείται βεβαίωση του σχολείου της περι¬ 
φέρειας που έγινε η εγκατάσταση. 

14. Αυτοί που τίθενται εκτός οργανικών θέσεων, κατά 
τις ισχύουσες κάθε φορά διατάξεις και που αποστρατεύ¬ 
ονται μετά από χρονικό διάστημα (ένας μήνας), δικαιού¬ 
νται οδοιπορικά έξοδα μετάθεσης για την μετακίνησή 
τους από τον τόπο που υπηρετούν στον τόπο οριστικής 
διαμονής τους, η οποία μετακίνηση μπορεί να γίνει και κα¬ 
τά τον χρόνο που τελούν εκτός οργανικών θέσεων. 

15. Οι αποτασσόμενοι δεν δικαιούνται εξόδων μετακί¬ 
νησης και εγκατάστασης. 

16. Στις περιπτώσεις μετακινήσεων κατά τις οποίες δεν 
πληρούνταιοι όροι των άρθρων 3 και 5 Π.Δ. 200/93, πλην 
όμως από τους ισχύοντες κανονισμούς ή κανονιστικές 
διαταγές του Υπουργείου Δημόσιας Τάξης, επιβάλλεται η 
διαμονή του μετακινηθέντα στην περιοχή της Υπηρεσίας, 
στην οποία μετακινήθηκε, μπορεί να αναγνωρισθεί σε βά¬ 
ρος του Δημοσίου, μετά από έγκριση του Υπουργείου Δη¬ 
μόσιας Τάξης, δαπάνη των πραγματικών εξόδων (Φορτο¬ 
εκφορτωτικά και κόμιστρα μόνο) σύμφωνα με το άρθρο 
13 του Ν.Δ. 1502/1950. 

Άρθρο 13 

Μη δικαιούμενοι έξοδα μετάθεσης 

Δεν δικαιούνται έξοδα μετάθεσης για τους ίδιους και τις 
οικογένειές τους: 

1. Όσοι υποβάλουν αίτηση μετάθεσης κατ’ εφαρμογήν 
του 170/76 Π.Δ. (Φ.Ε.Κ. 131τ.Α') όπως τροποποιήθηκε και 
ισχύει σήμερα: 

1.1. Για λόγους υγείας του ιδίου ή μέλους της οικογέ¬ 
νειας του. 

1.2. Λόγω σπουδών του ιδίου ή μέλους της οικογένειας 
του. 

1.3. Για αμοιβαία μετάθεση μεταξύ υπαλλήλων. 

1.4. Γ ιασυνυπηρέτηση με την/τον σύζυγό του/της υπαλ¬ 
λήλου. 

1.5. Αίτηση μετάθεσης πολυτέκνων, γονέων παιδιών με 
ειδικές ανάγκες, υπαλλήλωνπου έχουντην επιμέλεια του¬ 
λάχιστον ενός παιδιού και τελούν σε χηρεία, υπαλλήλων 
που έχουν σύζυγο με αναπηρία τουλάχιστον 67%, δια¬ 
ζευγμένων που έχουν με δικαστική απόφαση την επιμέ¬ 
λεια έστω και ενός παιδιού, Ολυμπιονικών, παθόντων εν 
υπηρεσία ένεκα ταύτης και δια ταύτη, που βρίσκονται σε 
κατάσταση υπηρεσίας γραφείου και αιρετών μελών των 
συμβουλίων μεταθέσεων και μελών διοικητικών συμβου- 
λίωντων συνδικαλιστικών οργανώσεωντου Πυρ/κού προ¬ 
σωπικού, κατ’ εφαρμογή του άρθρου 22 του Π.Δ. 
170/1996. 

2. Οι δόκιμοι των παραγωγικών σχολών της Πυρ/κής 
Ακαδημίας, κατά την εισαγωγή τους σ’ αυτές. 

Άρθρο 14 

Τρόπος δικαιολόγησης οδοιπορικών εξόδων μετάθεσης 

1. Τα οδοιπορικά έξοδα μετάθεσης του προσωπικού 
του Πυροσβεστικού Σώματος αναγνωρίζονται με τα εξής 
δικαιολογητικά: 

1.1. Έντυπος αναφορά - πίνακας σε τρία αντίτυπα, που 
θα υπογράφεται από τον Δ/τή και τον δικαιούχο και θα πε¬ 
ριέχει τα στοιχεία ταυτότητας του τελευταίου, τους τό- 

πους αναχώρησης και μετάβασης, τη χρονολογία μετακί¬ 
νησης, τις χιλιομετρικές αποστάσεις, αν προεξοφλήθηκε 
ή όχι το υπόμνημα, τον αριθμό των μελώντης οικογένειάς 
του, ιδίας και πατρικής που μετακινούνται, την χρονολο¬ 
γία της προηγούμενης μετακίνησης και λοιπά στοιχεία για 
τον επωφελή έλεγχο, προς διασφάλιση του δημοσίου 
χρήματος καιτην εξαγωγή στατιστικών στοιχείων. Η έντυ¬ 
πος αναφορά - πίνακας θα θεωρείται σαν εξοφλητική 
απόδειξη για έξοδα μετάθεσης (μετακίνησης - εγκατά¬ 
στασης) που δικαιούται, σύμφωνα με το άρθρο 5του Π.Δ. 
200/93, ο μετακινηθείς δικαιούχος, όπως θα εξάγονται 
μηχανογραφικά. Τα ανωτέρω στοιχεία είναι δυνατό να 
αναγράφονται και σε καταστάσεις που θα υποβάλλονται 
στην Υπηρεσία Δημοσιονομικού Ελέγχου(Υ.Δ.Ε.) μαζί με 
τα δικαιολογητικά των μετακινουμένων χωρίς πίνακες. 

1.2. Πρωτότυπο φύλλο πορείας ή ισοδύναμο δικαιολο- 
γητικό, που να περιέχει τα στοιχεία του μετακινηθέντος 
και των δίκαιου μένων οδο ιπο ρ ικών εξόδων μετάθεσης με¬ 
λών της ιδίας ή πατρικής οικογένειας. Γιατις οικογένειες 
που μετακινούνται χωριστά, θα εκδίδεται από τις Υπηρε¬ 
σίες διαμονής αυτών σχετική βεβαίωση ύστερα από προ¬ 
φορική αίτηση. Το φύλλο πορείας και βεβαίωση σε καμιά 
θεώρηση δεν υπόκεινται. 

1.3. Κεκυρωμένο αντίγραφο της διαταγής μετακίνησης, 
διατάγματος ή απόφασης αποστρατείας ή απόλυσης, 
αναφοράς αναγγελίας θανάτου κ.λ.π. 

1.4. Υπεύθυνη δήλωση του μετακινουμένου ότι τα μέλη 
της οικογένειας που αναγράφονται στο Φ.Π. ή στη βεβαί¬ 
ωση, μετακινήθηκαν και ότι δεν υπάγονται σε καμία εξαί¬ 
ρεση. 

Προκειμένου για τα μέλη της πατρικής οικογένειας, 
σύμφωνα με το άρθρο 4 Π.Δ. 200/93 δηλώνεται ότι αυτά 
κατά τη χρονολογία μετακίνησης συνοικούν κάτω απάτην 
ίδια στέγη και συντηρούνται από τον μετακινούμενο. 

Διευκρινίζεται ότι οδοιπορικά έξοδα οικογένειας δικαι¬ 
ολογούνται για τη μετακίνησή της, έστω και τμηματικά, 
από την ημερομηνία έκδοσης της οικείας διαταγής μετα¬ 
κίνησης και εντός έτους, ανεξάρτητα αν ή οικογένεια προ- 
αποστέλλεται, μετακινείται μαζί με τον Πυροσβέστη ή με- 
τακαλείται αργότερα από αυτόν. 

1.5. Βεβαίωση του αρμοδίου φορέα για τη χιλιομετρική 
ή μιλιομετρική απόσταση μεταξύ τωντόπων μετακίνησης, 
αφού ληφθεί υπόψη η συντομότερη διαδρομή. 

1.6. Σε περίπτωση απόλυσης ή αποστρατείας απαιτεί¬ 
ται επιπλέον, υπεύθυνη δήλωση των δικαιούχων, κατά τις 
διατάξεις του Ν. 1599/86, στην οποία να δηλώνεται η μό¬ 
νιμη εγκατάσταση στον τόπο οριστικής διαμονής, τόσο 
του ιδίου, όσο και των μελώντης ιδίας και της πατρικής οι¬ 
κογένειας εφόσον υπάρχει. 

Επιτρέπεται ή αλλαγή του αρχικά δηλωθέντος τόπου 
οριστικής διαμονής ύστερα από σχετική έγκριση του 
Υ.Δ.Τ./Δ.Π. ή Α.Π.Σ./Δ/νση Προσωπικού, κατόπιν αιτήσε- 
ως του ενδιαφερομένου, αντίγραφο δε της εγκρίσεως αυ¬ 
τής επισυνάπτεται σαν δικαιολογητικά στο υπόμνημα. 

1.7. Στις περιπτώσεις μακρών αναρρωτικών αδειών, 
που δικαιολογούνται έξοδα μετάθεσης, απαιτούνται τα 
εξής δικαιολογητικά: 

α. Φύλλο πορείας χορηγούμενο από τα Κεντρικά ια¬ 
τρεία. 

β. Αντίγραφο γνωμάτευσης Α.Υ.Ε. 


γ. Αντίγραφο απόφασης της Δ/νσης Προσωπικού 
Α.Π.Σ.-Υ.Δ.Τ. με την οποία εγκρίνεται η άδεια. 

δ. Χιλιομετρική ή μιλιομετρική βεβαίωση της αρμόδιας 
υπηρεσίας. 

ε. Βεβαίωση μετάκλησης οικογένειας. 

2. Τα υπομνήματα θα υποβάλλονται στην Υπηρεσία Δη¬ 
μοσιονομικού Ελέγχου(Υ.Δ.Ε.) από Υπηρεσίες επιπέδου 
Πυροσβεστικού Τμήματος και ανώτερες το πρώτο 10ήμε- 
ρο κάθε μήνα. 

ΚΕΦΑΛΑΙΟ Δ' 

ΤΕΛΙΚΕΣ ΔΙΑΤΑΞΕΙΣ 

Άρθρο 15 

Προκαταβολές - Κρατήσεις 

1. Για την αντιμετώπιση των δαπανών μετακίνησης του 
προσωπικού του Πυροσβεστικού Σώματος προκαταβάλ¬ 
λονται ανάλογα χρηματικά ποσά, που δεν μπορούν να 
υπερβούντο ύψος των τριών (3) μηνιαίων μισθών για τον 
καθένα. 

2. Οι κρατήσεις των οδοιπορικών εξόδων υπολογίζονται 
ως εξής: 

α. Στα οδοιπορικά έξοδα μετάθεσης: 

(1) . Στα ποσά που προκύπτουν από τον πολλαπλασια¬ 
σμό των συντελεστών βαθμού του υπαλλήλου και μελών 
της οικογένειάς του επί το βασικό ποσό των εξόδων με¬ 
τακίνησης. 

(2) . Στο ποσό των εξόδων εγκατάστασης. 

β. Στα οδοιπορικά έξοδα εκτέλεσης υπηρεσίας, μόνο 
στην αποζημίωση των ημερών εκτός έδρας. 

Άρθρο 16 

Απώλειες υπομνημάτων οδοιπορικών εξόδων. 

Στις περιπτώσεις απώλειας υπομνημάτων οδοιπορικών 
εξόδων, υποβάλλεται από την Υπηρεσία αποστολής αυ¬ 
τών, επικυρωμένο αντίγραφο των απαιτούμενων δικαιο- 
λογητικών με αιτιολογημένη αναφορά του Δ/τή της Υπη¬ 
ρεσίας για την υποβολή απώλεια καιτην μη πληρωμή του 
υπομνήματος. Τα υπομνήματα αυτά ελέγχονται από την 
Υπηρεσία Δημοσιονομικού Ελέγχου(Υ.Δ.Ε.), αφού επισυ- 
ναφθεί στο υπόμνημα μερίμνη της, βεβαίωση της Δ/νσης 
Διαχείρισης Χρηματικού περί μη καταλογισμού στα ορι¬ 
στικά έξοδα, τις δαπάνες του απωλεσθέντος υπομνήμα¬ 
τος. 

Άρθρο 17 

Κατάργηση διατάξεων - Έναρξη ισχύος 

1. Κάθε άλλη προγενέστερη απόφαση για το θέμα που 
αφορά Πυρ/κό προσωπικό καταργείται από της ισχύος 
της παρούσας. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Αθήνα, 19 Οκτωβρίου 2000 

